== Uddannelse i Frankrig ==
Ramée blev født [[1764]] i [[Charlemont]] i [[Ardennerne]]. I [[1776]] nævnes han som tegner i den franske hærs afdeling i fødebyen. Omkring [[1780]] begyndte han i Paris sin uddannelse i François-Joseph Bélangers tegnestue. Bélanger var husarkitekt for [[Karl 10. af Frankrig|greven af Artois]], broder til kong [[Ludvig 16. af Frankrig]], og var en velkendt udøver af den tidlige klassicisme ([[Louis Seize]]) og senere [[Directoire]]-stilen. I læretiden lærte Ramée tidens arkitektur, interiørkunst og havekunst grundigt at kende. Formentlig havde han også personlig kontakt til de kendteste repræsentanter for, hvad der senere blev kendt som revolutionsarkitekturen, Étienne-Louis Boullée og Claude-Nicolas Ledoux. Bélanger nævner flere gange Ramée som forbilledlig elev og medarbejder.<ref>Bärbel Hedinger und Julia Berger (Hrsg.): Joseph Ramée. Gartenkunst, Architektur und Dekoration. Ein internationaler Baukünstler des Klassizismus. Deutscher Kunstverlag München Berlin 2003. {{ISBN|3-422-06436-2}}, s. 18</ref> Fra [[1786]] arbejdede Ramée for arkitekten Jacques Cellerier, der i [[1790]] stod for udformingen af festlighederne i forbindelse med [[den franske revolution]] ("Fête de la Fedération") på Marsmarken. Formodentlig tegnede Ramée den 25 m høje [[triumfbue]] lavet af [[lærred]] monteret på træramme.
Kunst Kultur